Държавен вестник, бр. 95, 2010 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  95
Приложение 
към член единствен
МЕДИЦИНСКИ СТАНДАРТ 
„ОРТОДОНТИЯ“
1. Основна характеристика на специалността 
„Ортодонтия“
1.1. Дефиниция, основни цели и задачи на 
специалността „Ортодонтия“
1.1.1. Дефиниция:
„Ортодонтията“ е специалност, която се при­
добива от лица с образователно-квалификационна 
степен „магистър“ по дентална медицина и има за 
предмет профилактика, диагностика и лечение на 
зъбно-челюстните деформации и аномалии (ЗЧДА).
1.1.2. Основна цел:
Постигне на функционален естетичен оптимум 
в лицево-челюстната област чрез профилактика и 
лечение на ЗЧДА.
1.1.3. Задачи
1.1.3.1. Определяне периметъра на ортодонт­
ската дейност
1.1.3.1.1. Лекар по дентална медицина с при­
зната специалност по ортодонтия (ЛДМПСО) 
осъществява:
а) първична профилактика на ЗЧДА – недо­
пускане и отстраняване на причините за ЗЧДА 
преди тяхната поява
б) лечение на ЗЧДА в отделната челюст и 
оклузията
в) ортодонтската част от комплексно орто­
донтско-хирургично лечение – при деца с цепки 
и тежки ЗЧДА
г) ортодонтската част от комплексно орто­
донтско-протетично лечение на заболяванията 
на пародонта.
1.1.3.1.2. Лекар по дентална медицина без при­
зната специалност по ортодонтия (ЛДМБПСО) 
осъществява:
а) първична профилактика на ЗЧДА
б) лечение на леки ЗЧД от I клас без екстракции
в) диагностика на ЗЧДА и насочване за лече­
ние към лекар по дентална медицина с призната 
специалност по ортодонтия. 
1.1.3.2. Определяне показатели за качество на 
постигнатите резултати – оклузални, естетични, 
функционални
1.1.3.3. Определяне организацията на оценка 
и контрол на получените резултати и изисквания 
за вид и обем на необходимата документация и 
нейното съхраняване.
1.2. Дефиниране на ключовите елементи на 
профилактичната дейност и диагностично-ле­
чебния процес при прилагане на специалността 
„Ортодонтия“
1.2.1. Диагностичният процес за установяване 
на ЗЧДА включва:
а) Анамнеза и статус
б) Анализ на диагностични модели за уста­
новяване на: отклонения на зъби, зъбно-зъбни 
несъответствия, зъбно-челюстни несъответствия, 
отклонения в оклузията, оценка на апикалната 
база, прогноза на място в страничните участъци 
в смесено съзъбие
в) Анализ на фотоснимки:
• екстраорално: анфас, профил – ляв и десен, 
ляв полупрофил и усмивка;
• интраорално – горна зъбна дъга, долна зъбна 
дъга, централна
• оклузия – дясно и ляво.
Фотоснимките се правят от еднакво разстояние 
и положение на главата преди и след лечение
г) Анализ на рентгенографии: интраорална 
ретроалвеоларна и оклузална рентгенография, 
ортопантомография, телерентгенография (в профил 
и фас), рентгенография на ръка и китка
д) Подробен план на лечение по етапи, прогнос­
тични срокове и апаратура, който ще се приложи 
през различните етапи на лечение въз основа на 
проведените изследвания.
1.2.2. Профилактиката на ЗЧДА включва свое­
временно откриване и отстраняване на причините 
за ЗЧДА: неправилно изкуствено хранене, пара­
функции, неправилно дишане, преждевременна 
загуба на временни зъби, отклонения в развитието 
на мускулатурата в лицево-челюстната област.
1.2.3. Лечението на ЗЧДА включва:
а) Корекция в положението на отделни зъби
б) Корекция на отделните зъбни редици, ко­
ито да позволят при необходимост корекция на 
оклузалните съотношения
в) Корекция на развитието и съотношенията 
на челюстите и лицевия скелет
Планирането и провеждането на лечението се 
осъществява, като се съобразяват изискванията 
по отношение на естетика и функция.
1.3. Изисквания за професионална компетент­
ност при прилагане на специалността „Ортодонтия“ 
в лечебни заведения за извънболнична медицинска 
помощ.
1.3.1. Изисквания за професионална компетент­
ност за лекаря по дентална медицина без призната 
специалност по ортодонтия:
1.3.1.1. За осъществяване на първична про­
филактика:
а) Да познава спецификата на растеж на раз­
витие на лицевия скелет и дъвкателния апарат 
(зъбни дъги и оклузия).
б) Да познава основните методи за провеж­
дане на първична профилактика в ортодонтията: 
откриване и отстраняване на причините за ЗЧДА, 
отстраняване на парафункции и други причини, 
водещи до морфологични отклонения в зъбно-че­
люстно лицевата система, прогнозиране отклоне­
ния от нормално морфологично и функционално 
развитие.
в) Да прилага подходящ психологичен подход 
с цел мотивация и ремотивация на децата и тех­
ните родители.
г) Да осъществява периодичен контрол при 
провеждане на профилактика или лечение на ЗЧДА.
1.3.1.2. За лечение на ЗЧДА:
а) Да поставя диагноза на ЗЧДА, като използва 
клинични и параклинични методи.
б) Да лекува безекстракционни случаи от I 
клас, като прилага основните снемаеми апарати 
(лингвална пластинка).
в) Да съдейства при лечението на ЗЧДА от 
специалист ортодонт.